google/wiki40b huggingface dataset:
Kujutavate kunstide klubi

Kujutavate kunstide klubi ehk Kuku klubi on 1935. aastal asutatud klubi Tallinnas aadressil Vabaduse väljak 8, Tallinna Kunstihoone keldris.
Algselt ööklubina rajatud Kuku klubis on kaks baari, à la carte-restoran kuuekümnele inimesele, piljardituba ja kaks koosolekuruumi.
"Siin oli vabameelsuse vaim, siin lehvis opositsioonilisuse vaim. Siin oli kõik lubatud, mis ei riivanud sündsust või muid selliseid kenamaid aateid ja nähtusi. Nii et sellisena ta oli meile kõigile - loovharitlastele - omamoodi teiseks koduks," iseloomustas Kuku klubi tähtsust loomeinimeste kogunemiskohana nõukogude ajal kunstnik Heinz Valk.
Ajalooliselt on kasutatud ka nimekuju KuKu klubi, näiteks teeb seda Heinz Valk oma raamatus "KuKu klubi kuldsed aastad". Samas ei pea Eesti Keele Instituut seda nimekuju tänapäeval õigeks.
Harilik lehekonn

Harilik lehekonn (Hyla arborea, varem Rana arborea) on lehekonlaste sugukonda kuuluv kahepaiksete liik.
Lehekonna levila hõlmab osa Aasiast ja enamikku Euroopat (välja arvatud selle põhjaosa; samuti pole lehekonna Baleaaridel, Prantsusmaa ja Pürenee poolsaare lõunapiirkondades). Leedus on väike lehekonna asurkond, Lätis on lehekonn taasasustatuna.
Lehekonn on eeskätt ööloom.
Uue-Vändra mõis

Uue-Vändra mõis (saksa keeles Neu-Fennern) oli rüütlimõis Vändra kihelkonnas Pärnumaal.
Mõis rajati 1844 Vana-Vändra mõisast eraldatud alast.
Treimani Pühade Apostlite Peetruse ja Pauluse kogudus

Treimani Pühade Apostlite Peetruse ja Pauluse kogudus on õigeusu kogudus Häädemeeste vallas Treimanis.
Kogudus asutati 1920. 1930. aastate keskel oli kogudusel umbes 600 liiget.
Kogudus kasutab Treimani Pühade Apostlite Peetruse ja Pauluse kirikut.
Koguduse ülempreester on Ardalion Keskküla.
Mircea Malița

Mircea Malița (ka Malitza; sündinud 20. veebruaril 1927 Oradeas) on Rumeenia matemaatik, diplomaat ja teadusfilosoof.
Ta on Rumeenia Akadeemia liige ja Rooma Klubi auliige.
Paul Saagpakk

Paul F. Saagpakk (2. september 1910 Mustjala vald, Saaremaa – 23. veebruar 1996 Kuressaare) oli eesti keele- ja kirjandusteadlane, leksikograaf ja publitsist.

Elulugu

Paul Friedrich Saagpakk oli väikekaupmehe poeg.
1928 lõpetas Saagpakk Saaremaa Ühisgümnaasiumi reaalharu ning 1935 Tartu Ülikooli inglise filoloogina cum laude (õppis ka loogikat, pedagoogikat, psühholoogiat ja rahvaluulet). 1936 oli ta Briti Nõukogu stipendiaat Southamptoni Ülikooli juures, 1943 vabakuulaja Helsingi Ülikoolis ja 1944–47 õppis Uppsala Ülikoolis. 1947 kaitses ta filosoofialitsentsiaadi kraadi Uppsala Ülikoolis väitekirjaga "Hugh Walpole, social critic" ning 1966. aastal filosoofiadoktori kraadi inglise kirjanduses ja võrdlevas kirjandusteaduses Columbia Ülikoolis väitekirjaga "Psychopathological elements in British novels from 1890 to 1930". Üliõpilasena töötas ta Eesti-Inglise Ühingus, tegi 1932 Saaremaal antropoloogilisi mõõtmisi ning uuris 1933–34 Tartu laste intelligentsust.
1935–40 oli Paul Saagpakk Tallinnas Gustav Adolfi Gümnaasiumi, 1936–37 Riikliku Inglise Kolledži ja 1938–40 Tallinna Rahvaülikoolide Seltsi Erakolledži inglise keele õpetaja. Ta oli Keeltekooli üks asutajaid ja 1940–41 juhataja. 1941 oli ta Lutheri vabriku laohoidja abi, hilissuvel arreteeriti ja oli 9 kuud vanglas.
1943. aasta sügisel põgenes Saagpakk Soome ja sealt 1944 Rootsi. 1945–46 oli ta Uppsala Ülikooli stipendiaat ja inglise raamatukogu juhataja, samuti rahvaülikooli (Kursverksamheten) inglise keele lektor. Sealt läks ta 1946 USA-sse, kus oli 1946–48 Newarki Riikliku Õpetajate Kolledži saksa keele lektor ja Rutgersi Riikliku Ülikooli õppejõud, 1948–58 New Jerseys Uppsala kolledži abiprofessor, 1964–68 Massachusettsi Ülikooli inglise kirjanduse lektor, 1968–81 professor, ühtlasi 1969–70 Fulbrighti uurimisstipendiaat Helsingi Ülikooli juures. Aastast 1981 Massachusettsi Ülikooli emeriitprofessor. Saagpakk pidas loenguid ka Helsingi, Uppsala, Freiburgi ja Yale'i ülikoolis. Helsingi Ülikoolis töötades algatas ta Helsingi ja Massachusettsi ülikoolide vahelise üliõpilaste vahetusprogrammi. Aastast 1983 käis ta korduvalt Eestis, 1995 naasis Eestisse.
1950 oli Saagpakk New Yorgi Eesti Täienduskooli asutajaid. Ta pidas loenguid väliseestlaste kultuuritegevusest, eesti keelest ja kirjandusest.
Paul Saagpaku pärandist makstakse stipendiume üliõpilastele, toetusi kirikute restaureerimiseks ja Eesti tutvustamiseks välismaal.

Teadustöö

Paul Saagpakk avaldas teadustöid inglise kirjanduse, eesti keele ja kirjanduse alalt, keeleuuendusest ja ortograafiast (ilmunud peamiselt USA teaduslikes väljaannetes ja eesti pagulasajakirjades). Tema elutööks sai mahuka eesti-inglise sõnaraamatu koostamine (I osa ilmus New Yorgis 1955, tervikteos Yale'i Ülikooli väljaandena 1982). Ta oli Eesti Keele ja Kirjanduse Instituudi (Stockholmis) asutajaliige, New Yorgi Eesti Haridusseltsi, Ülemaailmse Eestlaste Ühingu ja Eesti PEN-klubi juhatuse liige, New Yorgi Eesti Täienduskooli rajajaid, Eesti Teadusliku Ühingu Ameerikas, Eesti Teadusliku Seltsi Rootsis, Modern Language Associationi jts organisatsioonide liige.
Otto Paul von Krusenstern

Adam August Otto Paul von Krusenstern (7/19. august 1834 Tallinn – 12/24. august 1871 Tartu) oli baltisaksa päritolu Vene meresõitja ja polaaruurija.
1846–1850 õppis ta Tallinna toomkoolis ja Saksamaal Heidelbergis. 1855 sai ta Vene esimese allveelaeva komandöriks.

Isiklikku

Tema vanaisa oli Adam Johann von Krusenstern. Tema vanemad olid viitseadmiral Paul von Krusenstern (1809–1881) ja Wilhelmine von Kotzebue (1812–1851). 1869. aastal abiellus ta Peterburis Natalie Meyeriga.
Ryan Giggs

Koondisekarjäär

Esimest korda mängis Giggs Walesi jalgpallikoondises 1991, saades klubi kõigi aegade noorimaks koondislaseks. 1998 ületas selle rekordi Ryan Green. Giggs mängis Walesi eest aastatel 1991–2007 kokku 64 mängu ja lõi neis 12 väravat. Esimese värava Walesi eest lõi ta 31. märtsil 1993 Cardiffis 1994. aasta MM-i kvalifikatsiooniturniiril Belgia jalgpallikoondise vastu 2:0 lõppenud mängus. Ühe korra lõi ta ka kaks väravat löönud: 12. oktoobril 2005 Cardiffis 2006. aasta MM-i kvalifikatsioonis Aserbaidžaani jalgpallikoondise vastu 2:0 lõppenud mängus. Aserbaidžaani vastu lõi ta 3 ja Belgia vastu 2 väravat, ülejäänud väravad eri meeskondadele.
Walesi koondisega Giggs suurt edu ei saavutanud. Parimaks jäi 2004. aasta EM-i kvalifikatsioon, kus Wales oli loositud neljandasse tugevusgruppi, kuid lõpetas selle teisena, edestades teises tugevusgrupis olnud Serbia ja Montenegro jalgpallikoondist (kuigi kaotas mõlemad omavahelised mängud) ja kolmandas tugevusgrupis olnud Soome jalgpallikoondist (viik kodus ja võit võõrsil). Wales oli ainus, kes suutis võita alagrupivõitjat Itaalia jalgpallikoondist. Giggs alustas iga mängu algkoosseisus ja lõi ühe värava (4:0 koduvõidus Aserbaidžaani vastu viimase värava). Wales pääses lisamatšile alagrupis teiseks tulnud meeskondade vahel, kus tema vastu loositi Venemaa jalgpallikoondis. Venemaal tehti 0:0 viik ja Walesis tuli vastu võtta 0:1 kaotus, millega Venemaa kvalifitseerus finaalturniirile.
2012. aasta suveolümpiamängude jalgpalliturniiril oli ta Suurbritannia meeskonna kapten.

Isiklikku

Ryan Giggs on 180 cm pikk ja kaalub 68 kg.
Giggs abiellus 7. septembril 2007 Stacey Cooke'iga. Neil on kaks last: Liberty Beau (sündis 2003) ja Zachary Joseph (sündis 2006).
Surm (Kettamaailm)

Surm on inglise kirjaniku Terry Pratchetti Kettamaailma raamatusarja tegelane, kes vastavalt klassikalisele ettekujutusele surma personifikatsioonist esineb musta riietatud inimskeletina, kel on käes vikat.
Surm esineb peaaegu kõigis Kettamaailma raamatutes. Tegemist on pika ja kõhetu, absoluutsest pimedusest valmistatud rüüsse mähitud skeletiga, kel on ülimalt terav vikat, millega ta saab hingi keha küljest eraldada. Surm ratsutab Binky-nimelisel valgel hobusel, sest skeletthobune osutus ebapraktiliseks: ta kippus koost lagunema.
Surm resideerib Kettamaailmast erinevas dimensioonis asuvas majas, kus aeg tavapärases mõttes ei liigu ning kõik on mustvalge. Ka Surm ise on ajatu olevus, kes sarnaneb Kettamaailma surematute jumalatega; mõned viimastest: Sõda, Nälg ja Taud, on ka tema sõbrad (neli maailmalõpu ratsanikku). Surmal on teener Albert, kes kunagi oli Ankh-Morporki Nähtamatu Ülikooli ülemkantsler ehk kõigi võlurite juht.
Surm ei tapa kedagi isiklikult, vaid tuleb ainult järele neile, kelle aeg on otsa saanud. Kettamaailma kangelaste puhul aga esineb sageli surmalähedasi kogemusi, kus Surm neile küll ilmub, kuid kaasa siiski ei vii. Kõige enam on neid võlur Rincewindil. Surm suhtub inimestesse üldiselt sümpaatiaga, astudes mõnikord isegi üle talle pandud kohusest surmale määratud inimeste elu lõpetada. Samuti meeldivad talle kassid, kuid sümpaatiaga suhtub ka mitmesse teisesse, näiteks tegutseb tema heakskiidul ka Rottide Surm.
Surma kõne eristub muust tekstist vormiliselt selle poolest, et see esineb raamatutes alati kapiteelkirjas (inglise keeles small caps). Et Surmal pole häälepaelu, siis ei ole tema hääl kuuldav mitte kõrvade abil, vaid jõuab otse kuulaja mõtetesse. Häälel on siiski eriomane kõla, mida raamatutes on võrreldud kahe kiviploki kokkupõrke või ka kirstukaante paugutamisega.
Tantsupeomuuseum

Tantsupeomuuseum on Tallinnas aadressil Kaupmehe tänav 8 (muuseumi keskus) ja Rotermanni tänav 18-1 (näitusesaal) tegutsev muuseum, mis muu hulgas eksponeerib Eesti tantsupidudega seonduvat. Muuseumi haldab MTÜ Tantsupeomuuseum. MTÜ asutati 2015 Angela Arraste, Anneli Arraste, Egil Toppi ja Ülo Luha eestvedamisel.
Elisabeth Aspe tänav

Elisabeth Aspe tänav oli tänav Tallinna kesklinnas.
Tänav nimetati eesti kirjaniku Elisabeth Aspe mälestuseks.
E. Aspe tänav asus umbes praeguse Pronksi tänava piires, Tartu maantee ja Ed. Viiralti tänava vahelises lõigus ning likvideeriti V. Kingissepa tänava pikenduse käigus.
Viimased Aspe tänava majad lammutati 1970.
Curt Lindström

Curt Lindström (sündinud 26. novembril 1940 Uppsalas) on rootsi jäähokitreener.
Ta oli aastatel 1985–1986 Rootsi jäähokikoondise peatreener ning võitis koondisega 1986. aasta MM-il hõbemedali. Aasta hiljem oli ta koondise teine treener, kui Rootsi tuli maailmameistriks.
Aastatel 1993–1997 oli Lindström Soome jäähokikoondise peatreener. Tema juhtimisel tuli Soome 1995. aastal esimest korda maailmameistriks. Aasta varem võideti olümpiamängudel pronks- ja MM-il hõbemedal.
Aastatel 2001–2004 oli ta Läti jäähokikoondise peatreener.
Lindström on olnud muu hulgas Tampere Ilvese (2004–2005) ja Helsingi Jokerite (2005–2006) peatreener. Ta on treeninud ka Rootsi, Saksamaa ja Šveitsi klubisid.
Soome jäähokimuuseum nimetas 2004. aastal Curt Lindströmi 148. jäähokilõviks.
Saag II

Tulu

Film teenis 10 nädalaga 152 925 093 dollarit.
Kasemahlake

Kasemahlake, ka Glamuurbänd Kasemahlake, on Tartus popmuusikat viljelev kollektiiv.

Ajalugu

Ametlikult loodi bänd 2001. aasta kevadel, et osaleda Tartu ja Tallinna tudengipäevadel. Eelnevalt tegutseti poole aasta vältel „Black Dog Project“ nime all. Ansambli tuumiku moodustasid kammerkoori Camerata Universitatis lauljad. Esimestel aastatel esitati peamiselt retrokavereid Eesti artistidelt, näiteks „Veenus“, „Rock on popp“, „Ulila“, „Järgnen sulle“, „Kui neid on kolm“ jt. Bändi koosseisust tulenevalt pandi suurt rõhku mitmehäälsele laulule, instrumentaalse tausta moodustasid saksofon, akordion, klaver ja kitarr. Olulisel kohal olid ekstravagantsed kostüümid ja hoogne lavaline liikumine.
Esimestel tegutsemisaastatel esineti valdavalt tudengi- ja korporatsioonide üritustel. Aastatel 2003–2005 lahkusid mitmed senised liikmed, lisandusid uued instrumentalistid. 2006. aastaks kujunes koosseis, millega järgnenud aastatel anti välja kaks LP-d ning saavutati laiem tuntus. Valmis hulk videoid ja anti aktiivselt kontserte.
Professionaalsuse ja kõlapildi arenedes hakati aina enam esitama omaloomingut. Nüüdseks moodustab Kasemahlakese repertuaari peamiselt originaallood, mille autoriteks on bändi praegused ja endised liikmed Urmet Arus, Anne Õuemaa, Andreas Kalkun, Eero Tonka, Anneli Tarkmeel. Repertuaar on stiililiselt olnud üsna eklektiline. Kuigi põhirepertuaari moodustavad pop-rokklood, on bänd läbi aegade olnud aldis eksperimentideks muudes žanrites. Esitatud on estraadimuusikat, diksiländi, funk'i, instrumentaalmuusikat ja a cappella seadeid, aga ka lugusid pungi ja baroki võtmes.

Bändi koosseis

Algusaegadest kuuluvad praegusesse koosseisu (2014) lauljad Edith Eskor ja Anne Õuemaa ja ning klahvpillimängija Urmet Arus.
Asutajaliikmetest osaleb ansambli töös veel Andreas Kalkun, seda eeskätt laulusõnade kirjutajana, aga ka stuudiomuusiku ja konsultandina. Bassist Lauri Eskor mängib Kasemahlakeses aastast 2004 ning trummar Alar Pallon aastast 2005. Kitarrist Angela Aak liitus 2013.
Varem on lauljatest kaasa löönud Ingrid Sahk, Anneli Tarkmeel, Piret Vaher, Hedvig Priimägi, Maarja Hunt. Pikki aastaid kuulusid bändi koosseisu kitarrist Taavi Toomere ja saksofonist Eero Tonka. Kasemahlakeses on lühemat aega mänginud veel Naatan Haamer saksofonil, Alar Haukanõmm akordionil, Tamur Tensing bassil, Enno Andvere kitarril.
Sardiinia lipp

Sardiinia lipp ehk nelja mauri lipp on Itaalia autonoomse staatusega Sardiinia maakonna ametlik lipp.
Ametliku sümbolina on lipp kasutusel alates 1952. aastast, kuid tolleaegsel lipul vaatasid maurid vasakule ning peapael kattis silmad. Praegune kujundus võeti kasutusele aastal 1999.
Lipu valgel taustal on punane rist, mis jagab selle neljaks väljaks. Igal veerandikul on mauri pea.
Ekesparre

Ekesparre (vene keeles Экеспарре) on Saaremaa, Liivimaa ja Eestimaa aadlisuguvõsa.

Ajalugu

Ekesparrede päritolu on jäänud ebaselgeks. Esimene suguvõsa teadaolev esindaja oli Nicolaus Matthias Eck (1620−1690), kes oli Saaremaal Nolgimõisa rentnik ja Kuressaare postimeister. Tema poeg suurtükiväekapten Karl Johann Eck aadeltati 10. (ukj 21. detsembril) 1719. aastal ja sai perekonnanimeks Ekesparre; suguvõsa introdutseeriti järgmisel aastal Rootsi rüütelkonda. 1727. aastal naasis ta Saaremaale.
Suguvõsa kanti von Ekesparre nime all 1741. Saaremaa (nr 25), 1797. Liivimaa (nr 229) ja 1911. aastal Eestimaa rüütelkonda.
Katrin Siska

Töö saatejuhina

2004. aastal võitis Siska telekanali TV3 noortesaate "ZTV" reporteriotsingu talendivõistluse "Teletalent 2004". Ta on olnud "ZTV" erinurga saatejuht, Hiljem on ta olnud TV3 ilusaate "Pärlipeegel" üks saatejuhtidest (2006), "Nurgakivi" saatejuht, produtsent, helilooja ja tunnusmuusika laulja ning Kanal 2 veespordisaate "Navigare" saatejuht.

Töö Tallinna linnas ja poliitika

2008. aasta talvel asus Katrin Siska tööle Tallinna linnakantselei referendina. Sellel ametikohal oli tema ülesanne koguda linnavalitsuse liikmetele infot kultuuri, spordi ja noorsoopoliitika vallas, algatada neis valdkondades üritusi ning korraldada noorte-, spordi- ja kultuuriorganisatsioonide koostööd. Ta kirjutas ka linnapea Edgar Savisaare kõnesid ning organiseeris tema visiite.
Siska algatatud ja korraldatud projektide seas olid 2009. aastal muusikakonkurss Tallinna Laul, kus osalesid muuhulgas Uku Suviste, Ewert Sundja, Contra ja Jaan Pehk ), ja Tallinna kingituste konkurss linna meenete leidmiseks.
Suvel 2009 astus Katrin Siska Keskerakonda ja Keskerakonna noortekokku. Sama aasta sügisel kandideeris ta kohalikel valimistel Pirital, kus kogus 245 häält ning asus tööle Pirita Halduskogu aseesimehena.
2009. aastal liitus Siska Tallinna noortenõukoguga ning Tallinna laste- ja noortesõbraliku linna komisjoniga. Märtsist 2010 töötab ta Lindakivi kultuurikeskuse direktorina.
2010.-2011. aastal korraldas Siska üle-eestilise turneega valentinipäeva laulukonkursi, mille finaalkontsert toimus Nokia Kontserdimajas. Konkursil osalesid teiste seas Marilyn Jurman, Tõnu Raadik ja Alen Veziko, külalisbändina esines Traffic!. Katrin oli ürituse projektijuht, programmijuht ja õhtujuht.
2011. aasta Riigikogu valimistel kandideeris Siska Keskerakonna nimekirjas, sai 250 häält ega osutunud valituks. Keskerakonna üleriigilises nimekirjas asus ta lõpus.
2011. aastast on ta ka Eesti Uisuliidu juhatuse liige.
2017. aastal hakkas Katrin pidama blogi katrinsiska.com ning Youtube'i kanalit Katrin Siska Channel (youtube.com/user/theblogiblog), kus postitab regulaarselt pilte ja videoid enda treeningutest, reisidest ja põnevatest seiklustest.
2017. aasta sügisel ilmus Katrin Siskal esimene raamat – tervislike roogade retseptiraamat "Rõõm toidust. Püsi terve, energiline ja sale!", mille fotod ta ise pildistas ning road kuuluvad tema lemmikute hulka, mida ta sageli oma perele valmistab.

Modellindus

Siska tegeles kooli kõrvalt ja hiljem bändi ajal modellindusega, millega alustas juba 15-aastaselt. Ta on osalenud FIBIT-il ja teistel moeüritustel, reklaamides ja ajakirjades.

Isiklikku

Katrin Siskal on noorem õde Triin-Ketlin.
Siska valdab vene, inglise, saksa, soome ning vähemal määral prantsuse ja hispaania keelt.
Katrin elab 2007. aastast koos Kristjaniga. Katrinil ja Kristjanil sündis 20. juulil 2013 poeg Alexander.
Siskale meeldivad ekstreemsport ja võimsad autod. Ta tegeleb joogaga, harrastab mitut spordiala ja armastab reisida.
Osmo Sipari

Osmo Artturi Sipari (14. aprill 1922 Vehkalahti – 22. mai 2008 Helsingi) oli soome arhitekt.
Sipari lõpetas 1951. aastal Helsingi tehnilise kõrgkooli arhitektina ning asutas seejärel oma arhitektibüroo.
Üks tema esimesi töid oli koostöös Eero Eerikäisega 1950. aastal valminud Salla kirik. Sipari ja Eerikäise kavand võitis 1947. aastal korraldatud arhitektuurivõistluse Lapi sõjas hävinud kiriku taastamiseks.
Osmo Sipari sai tuntuks eelkõige koolimajade loojana. Koos Viljo Revelliga projekteeris ta Meilahti ja Hyrylä rahvakooli. Lisaks on tema loodud Karjasilla, Metsola, Hakala, Pieksämäki ja Onkilahti koolimaja, Chydeniuse kooli hoone Kokkolas ning Soome vene kooli hoone Helsingis; Kemi Paattionlehto kalmistu kabel ja Kuopio Puijonlaakso tornmajad.
Koos Aimo Tukiaisega kujundas Sipari Marssal Mannerheimi ratsamonumendi graniitpostamendi ja samba ümbruse.
Metsamaa Pärimustalu

Metsamaa Pärimustalu on SA Kihnu Kultuuriruumile kuuluv talukompleks, kus toimuvad pilli-, kunsti-, käsitöö- ja pärimuslaagrid, suveülikoolid, teatrietendused, külapeod, kontserdid ja näitused. Talus tegutseb kohvik, käsitöötoad ja klubi, kuhu on aastaringselt oodatud külastajad.
Kihnu saare lõunapoolses tipus asuvas Rootsikülas paiknev traditsiooniline talukompleksi kuuluvad muuhulgas  rehielamu, ait, saun-väliköök ja maakelder.

Talukompleks

Uusehitustena kuuluvad kompleksi veel ka suvise kunstisaalina tegutsev kuur ning tänapäevasem abihoone koos kõige vajalikuga.
Metsamaa Pärimustalu koosseisus hakkavad peagi tööle ka koduloomad loomaaed ning Kihnu saare ühe sümboli – külgkorviga mootorratta – auks loodud mootorrattamuuseum.
Pärimustalu külastajatel on võimalus vaadata Kihnu ja kihnlaste eluolust tehtud dokumentaalfilme, osaleda kohaliku käsitöö- ja kunsti õpitubades ning tellida kuualmiseks ehtne folkloorikontsert. Talus on eksponeeritud on Kihnule omased majapidamisriistad, rahvariided ja käsitöö.
Metsamaa pärimustalu kohvikus pakutakse kohalikust toorainest valmistatud toite ja jooke ning saab nautida head kohvi.

Ehitustööd

Kihnule tüüpiline 20. sajandi talukompleks kuulub SA Kihnu Kultuuriruumile aastast 2008. Amortiseerunud hooned otsustati lõplikult korrastada Eesti Vabariigi 100. sünnipäevaks. 2018. aasta jaanuaris sai Metsamaa talu põhihoone põhjaliku renoveerimise käigus peale ka uhiuue rookatuse. Vabaõhumuuseumilaadse talukompleksi ehitus- ja korrastustööd on plaanis täielikult lõpetada hiljemalt käesoleva aasta oktoobriks.
Lipariit

Lipariit on happelise (ränirikka) koostisega purskekivim.
Lipariit on rüoliidi sünonüüm, vähemalt üldgeoloogias on see nii. Et rüoliit on eelistatavam termin tuleks hoiduda nimetuse "lipariit" kasutamisest. See termin on laiemalt kasutusel saksa- ja venekeelses geoloogias.
Petroloogias ehk kivimiteaduses siiski tehakse neil väikest vahet. Lipariit on nimelt pisut leeliselisema koostisega kui rüoliit.
Nimetus tuleneb vulkaaniliste Lipari saarte järgi, kus nimetatud purskekivimeid esineb.
Kreusa (Erechtheuse tütar)

Kreusa (ladina Creusa) oli Atika kuninga Erechtheuse tütar.
Kreusa oli veel pooleldi laps, kui ta ühel päeval krookusi korjama läks. Seal tuli tema juurde Apollon, haaras temast kinni, kandis lähedalasuvasse koopasse ja vägistas ta. Kreusa karjus ema appi, aga keegi ei kuulnud.
Kreusa ei julgenud sellest vanematele rääkida, sest tollal võis ka vägistamise ohvriks sattumise eest surma mõista. Ta varjas oma rasedust ja kui tema aeg täis sai, läks sinna koopasse tagasi, kus ta vägistati, sünnitas poja ja jättis sinna maha. Hiljem hakkas teda südametunnistus piinama ja ta läks sinna tagasi, kuid ei leidnud last. Maas polnud ka verd, nii et laps polnud langenud metsloomade ohvriks.
Kui Kreusa abiellumisealiseks sai, andis isa ta võõramaalasele Xuthosele, kes oli Erechtheust sõjas aidanud. Xuthos jäi Ateenasse elama. Nad ei saanud lapsi. Rahvas võõrastas Xuthost ega olnud kurb. Ka Kreusa ei kurvastanud selle pärast, kuigi teisel põhjusel: vägistamine pani ta üldse mehi vihkama. Küll aga oli Xuthos väga õnnetu.
Xuthos läks koos naisega Delfi oraakli juurde. Seal võttis neid vastu Ion, kes oli noorem kui tollal preestritele kombeks oli. Xuthos küsis oraaklilt, kas ta edaspidi veel lapsi saab. Apollon vastas, et saab ja et Ion ongi nende laps. Preestrinna tõi välja mähkmed, milles Ion leiti, ja Kreusa tunnistas, et nendes mähkmeis jättis ta koopasse lapse, kelle oli Apolloniga saanud. Sinna ilmus Athena, kelle Apollon oli sinna saatnud ütlema, et laps on tõesti tema oma. Athena lisas, et Hermes oli poisi koopast templi trepile kandnud, ja et Ion on väärt Ateenat valitsema.
Ion läks vanemate juurde elama ja sai kõigi joonlaste esiisaks. Tema poolvennast Achaiosest, kes sündis edaspidi, sai kõigi ahhailaste esiisa, aga Atika kuningat ei saanud neist kummastki.
Seksuoloogia

Seksuoloogia on interdistsiplinaarne uurimisvaldkond, mis tegeleb inimese seksuaalsuse ja sellega seotud meditsiiniliste, psühholoogiliste, kultuuriliste jm aspektidega.
Eestis tegeleb seksuoloogia uurimisvaldkonnaga teiste seas Eesti Akadeemiline Seksuoloogia Selts.
Edu Dracena

Koondisekarjäär

Kuigi Dracena kuulus Brasiilia koondisse juba 2003. aasta FIFA konföderatsioonide karikaturniiril, tegi ta koondise meeskonnas debüüdi alles neli aastat hiljem, 9. septembril 2007 sõprusmängus USA vastu. Pärast seda mängis ta koondises veel ainult ühes kohtumises.
Oleg Lepik

Oleg Lepik (sündinud 1. augustil 1973 Petseris) on eesti endine jalgpallur.
Hooajal 2008/09 mängis ta FC Narva Transis.
Riverside'i maakond

Ajalugu

Praeguse maakonna alal elasid algselt luiseño, cupeño ja kahuilja indiaanihõimud.
Maakond moodustati 9. mail 1893 San Bernardino ja San Diego maakonna osadest. Maakond on saanud nime Riverside'i linna järgi.
Mart Jürisoo

Mart Jürisoo (9. detsember 1950 Stockholm – 16. juuni 2014 Stockholm) oli eesti arst ja laulja. Ta töötas muu hulgas organisatsioonikonsultandi ja töökeskkonnaarstina.
Mart Jürisoo lõpetas Stockholmis Karolinska Instituudi arstiteaduskonna; ta kaitses magistritöö Londonis. Pärast enam kui 20 aastat arstina töötas ta pikka aega organisatsioonikonsultandina eri firmades peamiselt Rootsis. Ta on uurinud stressiga seotud teemasid.
Lauljana on Mart Jürisoo esinenud peamiselt eesti üritustel ja teinud koostööd ka teatriga Varius.

Isiklikku

Mart Jürisoo isa Valdek Jürisoo ja ema Ingrid Seim kohtusid Stockholmis Eesti Noortekooris, tal on õde Ann Arendi. Lesk sopran Susanne Vegh Jürisoo laulab Rootsi Kuninglikus Ooperis. Poeg Jonatan Jürisoo töötab Rootsi esinduses ÜRO juures.
Vedelikuunts

Vedelikuunts (lühendina fl oz, fl. oz. või oz. fl) on SI-süsteemi väline mahuühik, mida kasutatakse vedelike massi mõõtmiseks.
Inglise mõõdustiku järgi on 1 vedelikuunts on 28,41306 milliliitrit.
Ameerika Ühendriikide mõõdustiku (ing. United States customary units) järgi on 1 vedelikuunts 29,57353 milliliitrit.
Armee Ostpreußen

Armee Ostpreußen oli Teise maailmasõja ajal Saksa vägedesse kuulunud väliarmee.

Ajalugu

Formeeriti 7. aprillil 1945. aastal 2. armeest. Peale 4. armee peakorteri taganemist Ida-Preisimaalt võttis üle ka 4. armee järelejäänud üksused. Peale Danzigi ja Gotenhafeni langemist 1945. aasta märtsis hoidis isoleeritud sillapäid Danzigi lahel kuni sõja lõpuni: Hela poolsaart, Danziger Werderit ja Frische Nehrungit.
Piiumetsa vald

Piiumetsa vald (saksa keeles Piometz) oli vald Järvamaal Türi kihelkonnas. Vald eksisteeris 1866–1892.